St. Vincent (film)

St. Vincent er en amerikansk dramakomedie fra 2014, skrevet og regissert av Theodore Melfi i sin spillefilmdebut. Filmen har Bill Murray i tittelrollen, samt Jaeden Lieberher, Melissa McCarthy, Chris O'Dowd og Naomi Watts i andre roller. Filmen hadde verdenspremière på Toronto internasjonale filmfestival i 2014, hvor den vant andreplassen for publikumsprisen for beste film. Den fikk en begrenset kinopremière 10. oktober 2014, og ble utgitt verden rundt 24. oktober; samme dag ble den utgitt på Netflix i Frankrike. Filmen ble nominert til beste filmkomedie eller musikalfilm under den 72. Golden Globe-utdelingen i 2015.72ND ANNUAL GOLDEN GLOBE® AWARDS NOMINEES ANNOUNCED . Besøkt 23. desember 2014.

 Handlingsreferat 
Vincent MacKenna er en pensjonert, gretten, alkoholisert krigsveteran fra Vietnamkrigen som bor i Sheepshead Bay, som røyker og gambler regelmessig. Hans kone, Sandy, utviklet Alzheimers for mange år siden og kan ikke lenger kjenne ham igjen. Men han later som han er en doktor for å besøke henne, og ta seg av henne. Vincents eneste nære venner er katten Felix, og en gravid russisk prostituert som heter Daka. Vincents 30 år gamle bil blir skadd av en grein som faller ned fra et tre. 

Den nye naboen Maggie gjør sitt beste for å forsørge Oliver, som blir utstøtt og mobbet på sin katolske skole. På hans første dag på skolen blir Olivers mobiltelefon, lommebok og hus-nøkkel stjålet av med-studenten Robert. Oliver spør Vincent om han kan bli hjemme hos ham inntil moren hans kommer hjem fra jobb. Vincent tilbyr seg å være barnevakt mot betaling. 

Vincent henter Oliver daglig etter skolen fordi Maggie ofte arbeider seint på jobb. Vincents ideer om aktiviteter etter skoletid innebærer ofte besøk på løpebaner for hester eller en pub. Vincent lærer Oliver hvordan han kan forsvare seg mot mobbere. Dette fører til at Oliver knekker en mobbers nese, som senere beklager seg og gir tilbake det han stjal.

Vincent og Oliver vinner på hesteløp, slik at Vincent kan betale ned sin gjeld. Men han skylder fremdeles penger, og blir konfrontert av lånehai Zucko og Antwan som stjeler Sandys smykker. Vincent kollapser, og Oliver finner ham. Vincent blir innlagt på sykehus med hjerneslag, og må gjennom fysioterapi. Olivers far, en advokat, får vite om Vincent, hans gambling, og at han introduserer Oliver for prostituerte. Faren hans forsøker å bruke denne informasjonen for å få ansvaret for Oliver. Maggie forteller derfor Vincent at han ikke lenger får treffe Oliver på grunn av Vincents dårlige innflytelse. I tillegg blir Vincent deprimert, siden hans kone Sandy døde mens han var innlagt på sykehus.

 Medvirkende 
 Bill Murray: St. Vincent de Van Nuys
 Melissa McCarthy: Maggie
 Jaeden Lieberher: Oliver
 Naomi Watts: Daka
 Chris O'Dowd: broren Geraghty
 Kimberly Quinn: Ana
 Scott Adsit: David
 Terrence Howard: Zucko
 Selenis Levya:
 Ray Iannicelli: Roger
 Referanser 

 Eksterne lenker 



Kategori:Filmer fra 2014
Kategori:Dramakomedier fra USA
Kategori:Engelskspråklige filmer